Zhantas/Cleaned-Uzbek_Wikipedia huggingface dataset:
Grigol Imedadze

Grigol (Gia) Imedadze (1980-yil 2-may, Kutaisi, Gruziya SSR, SSSR) – gruziyalik sobiq professional futbolchi, hujumchi amapulasida oʻynagan.

 Faoliyati 
Jamoadagi faoliyatini 1996-yilda Kutaisi „Torpedo-2“da boshlagan va u jamoada 2 ta gol va 21 ta gol muallifiga aylangan. Keyin asosiy jamoada oʻynadi. 1998-2001-yillarda Torpedo jamoasida 14 ta gol va 52 ta gol uzatmasin oshirgan. 2002-yilda Rossiyaning Alaniya jamoasiga koʻchib oʻtdi va jamoada 2 ta gol muallifi, 10 ta gol uzatmasining muallifiga aylangan. Buning uchun oʻsha yilning 8 martida Rossiya chempionatining 1-turida Moskvaning „Lokomotiv“ klubiga qarshi safar oʻyinida debyut qildi. Avgust oyida darvozabon Andrey Paukov bilan birga transferga qoʻyilgandi.

2003-yilda Turkiyaning Kojaelispor jamoasida oʻynagan. Tbilisi jamoasida 2003-yil 2 ta gol uzatmasiga aylandi. 2004-yilda „Tavriya“ safida oʻynadi, u uchun Ukraina chempionatida 10 ta oʻyin oʻtkazdi. Shundan soʻng Gruziyaning turli klublarida oʻynadi. 2005—2007-yillarda Zestafoni jamoasida 9 ta gol muallifi va 38 ta gol uzatmasiga aylandi. Va yana 2007-yilda Torpedo (Kutais) jamoasida 3 ta gol urdi va 10 ta gol uzatmasining muallifiga aylandi. 2007-2008-yillarda Lokomativ (Tbilisi) da 1 ta gol va 11 ta gol uzatmasining muallifiga aylandi. 2010-yilda Oʻzbekistonning „Mashʼal“ jamoasida oʻynagan. Faoliyatini 2011-yilda „Samtredia“ klubida yakunlagan. 2008—2009-yillar Gruziyaning Kutaisi shahrining Torpedo-2008 jamoasida oʻynadi. 2011-yil Samtredia jamoasida faoliyatin yuritib 4 ta golga mualliflik qilgan.

 

 
 

Turkum:1980-yilda tugʻilganlar
Turkum:2-mayda tugʻilganlar
Turkum:Yashayotgan insonlar
Turkum:Gruziyalik erkak futbolchilar
Turkum:Mashʼal klubi futbolchilari
Turkum:Oʻzbekistondagi muhojir erkak futbolchilar
Turkum:Futboldagi erkak hujumchilar
Turkum:Gruziyalik muhojir erkak futbolchilar
Turkum:Turkiya Super Ligasi futbolchilari
Turkum:Rossiya Premyer-ligasi futbolchilari
Turkum:Ukraina Premyer-ligasi futbolchilari
Turkum:Oʻzbekiston Pro ligasi futbolchilari
Turkum:FC Spartak Vladikavkaz futbolchilari
Turkum:Kocaelispor futbolchilari
Turkum:SC Tavriya Simferopol futbolchilari
Turkum:Rossiyadagi muhojir erkak futbolchilar
Turkum:Turkiyadagi muhojir erkak futbolchilar
Turkum:Ukrainadagi muhojir erkak futbolchilar
Barqaror energiya

Energetika barqaror soha hisoblanadi, agar u „hozirgi kun ehtiyojlarini qondirsa, kelajak avlodlar oʻz ehtiyojlarini qondirish qobiliyatiga putur yetkazmaydi“.

 Taʼriflar 

Birlashgan Millatlar Tashkilotining Brundtland Komissiyasi 1987-yilgi „Bizning umumiy kelajagimiz“ hisobotida energiya asosiy komponenti boʻlgan barqaror rivojlanish konsepsiyasini tasvirlab berdi. Unda barqaror rivojlanish „Kelajak avlodlarning oʻz ehtiyojlarini qondirish qobiliyatiga putur yetkazmasdan hozirgi kun ehtiyojlarini qondirish“ deb taʼriflangan. Barqaror rivojlanishning bu tavsifi oʻshandan beri barqaror energiyaning koʻplab taʼriflari va tushuntirishlarida havola qilingan.

 Yana qarang 
 Atom energiyasi
 Atom elektr stansiyasi
 Atom elektr stansiyalari iqtisodiyoti
 Atom energiyasi boʻyicha xalqaro agentlik
 Gidroelektr stansiya
 Shamol energetikasi
 Quyosh energiyasidan foydalanish
 Geotermal energiya
 Issiqlik elektr stansiyalari
 Yadro energetikasi

 

Turkum:Barqaror rivojlanish
Turkum:Barqaror energiya
Turkum:Iqlim o‘zgarishini yumshatish
Turkum:Iqlim o‘zgarishi siyosati
Turkum:Energiya iqtisodiyoti
Turkum:Energetika sanoatining atrof-muhitga ta’siri
Dono Boboyeva

Dono Razzoqovna Boboyeva (1968-yil 10-yanvar, Toshkent, Oʻzbekiston SSR) — oʻzbekistonlik olima, pedagogika fanlari nomzodi, professor.
 Biografiyasi 
Dono Boboyeva 1968-yil 10-yanvar Toshkent shahrida tugʻilgan. 1992-yilda Toshkent davlat pedagogika institutini tugatgan. 1985—1986-yillarda Toshkent shahridagi 528-bolalar bogʻchasida tarbiyachi yordamchisi, 1987—1996-yillarda Toshkent shahridagi 528-bolalar bogʻchasi tarbiyachisi, 1997—1999-yillarda Toshkent davlat pedagogika universiteti aspiranti, 2000—2001-yillarda universitetning „Maktabgacha va oila taʼlimi“ kafedrasi oʻqituvchisi, 2001—2002-yillarda „Umumiy pedagogika“ kafedrasi oʻqituvchisi, 2002—2012-yillarda „Umumiy pedagogika“ kafedrasi dotsenti, 2012—2018-yillarda „Maktabgacha taʼlim“ kafedrasi dotsenti, 2018—2019-yillarda „Maktabgacha taʼlim metodikasi“ kafedrasi professor vazifasini bajaruvchi sifatida faoliyat koʻrsatgan. 2020-yildan „Maktabgacha taʼlim metodikasi“ kafedrasi professori.
 Ilmiy faoliyati 
2001-yilda „Tevarak-atrofni oʻrganishda maktabgacha katta yoshdagi bolalarning bogʻlanishli nutqini rivojlantirish“ mavzusida nomzodlik dissertatsiyasini himoya qilgan. 2005-yil dotsent, 2020-yilda professor ilmiy unvoni berilgan. 1 ta monografiya, 6 ta oʻquv qoʻllanma, 3 ta darslik , 1 ta elektron darslik, 126 dan ortiq ilmiy maqolalar muallifi.
Said Abdulmoʻmin

Said Abdulmoʻminxon Toʻra (1852—1894) – mangʻitlar sulolasi vakili, Buxoro amiri Muzaffarning uchinchi oʻgʻli. Buxoro amirligi tarkibidagi bir nechta bekliklarni boshqargan.

Ukasi amir Said Abdulahadxon taxtga oʻtirgandan soʻng unga qarshi fitna uyushtirgan.

 Hayoti 

Otasi davrida Chorjoʻy, Qarshi va Hisor beklarini boshqargan. 1886-yil iyul oyida amir Said Abdulahadxon taxtga oʻtirgandan soʻng amirning maxsus farmoni bilan Boysunga koʻchirilib, oilasi bilan amir askarlari nazorati ostida qalʼada istiqomat qiladi. U faqat nomiga bek boʻlgan – aslida amir tomonidan tayinlangan amaldorlar beklikni boshqargan.

1891-yilda Buxoro hukumati vakili Ostonaqulbiy rus siyosiy agenti P. M. Lessarga Said Abdulmoʻminning Afgʻonistonga qochmoqchi boʻlganini, ikkinchi safar esa aqli zaiflashganini bildirgan. Biroq, P. M. Lessarning fikriga koʻra, bu mish-mishlar ukasini yoqtirmagan amir tomonidan Said Abdulmoʻmin bilan kurashish uchun maxsus tarqatilgan (hatto qatl ehtimoli haqida ham soʻz yuritilgan). Amir akasining ruslar yurtiga qochib ketishidan xavotirda boʻlgan.

Nihoyat, 1891-yilda Said Abdulmoʻmin Buxoroga chaqiriladi va Arkka joylashtiriladi. Bu yerda oʻlimigacha uy qamogʻida saqlanadi. Said Abdulmoʻminning farzandlari 1920-yilgacha Arkda yashagan. Oʻgʻli Iymatullohning shaxsiy muhrlari Arkdagi Buxoro oʻlkashunoslik muzeyi fondlarida saqlanadi.

Mirzo Salimbek „Tarixi Salimiy“ asarida Said Abdulmoʻmin haqida shunday yozadi:

Bu shahzodaning farzandlari koʻp edi. Marhum toʻraning xizmatida boʻlgan Muhammadiy jibachining soʻzlariga koʻra, uning jami qirq sakkizta oʻgʻil-qizi boʻlgan ekan. Biroq „rivoyatning toʻgʻriligi uchun roviy mas’uldir“.

 Oʻlimi 

Said Abdulmo‘min 1894-yilda tabiiy o‘lim bilan vafot etgan. Boysun bekligida dafn etilgan.
 

Turkum:Qarshi beklari
Kyurasao

Kyurasao hududi 444 kvadrat kilometr. Poytaxti - Villems-tad shahri. Aholisi - 160 ming kishi (2018). Milliy bayrami - Mustaqillik kuni, 10-oktabr 2010-yil (Niderlandiya Antil orollaridan). Rasmiy tili - Niderland va papyamento tili. Pul birligi - gulden. Telefon kodi - +599. Vaqt birligi - UTC-4. Internet- domeni - .ap, .cw.

 Boshqaruv shakli, aholisi 
Konstitutsion monarxiya. 2010-yili Niderlandlar tarkibidagi Antil orollarining qayta tuzilishi natijasida Niderlandlar Qirolligi tarkibidagi federatsiya sub’ekti hisoblanadi.

Papyamento (78,4%), niderland (9,5%), ispan (6,1%) va ingliz (3.5%) tillarida so‘zlashadi. Nasroniylik asosiy e’tiqod dinidir.

 Joylashuvi va tabiati 
Kyurasao Karib dengizidagi kichik Antil orollari guruhidagi orol. Venesuela qirg‘oqlaridan 80 km uzoklikda joylashgan. Shamolga ro‘para orollar guruhida Margaritadan keyin kattaligi bo‘yicha 2-o‘rinda turadi.

Oroldan 11 km janubi-sharqda Kichik Kyurasao joylashgan bo‘lib, u ham Kyurasaoga tegishli. Shimoli-g‘arbda Sint-Kristof- felberg tog'i (372 metr) eng yuqori nuqtasidir. Yiliga 500 mm yog‘inlar yog‘adi. Orol atrofi marjon riflar bilan o‘ralgan. Iqlimi - tropik, passatli. Passat shamollari oroldagi kuchli namlikni pasaytiradi. Kristoffel milliy parki Kyurasao orolidagi eng katta tabiatni muhofaza qilish hududi bo‘lib, tepaliklarda joylashgan. Bu yerda oq dumli bug'u, iguana, dengiz toshbaqasini uchratish mumkin. Kaktuslarning yuzdan ortiq turi, palma, mansaniya uchraydi.

Divi-divi daraxti Orolning milliy timsoliga aylangan.

 Tarixi 
Orollar 1499-yili ispaniyalik dengizchi Alonso de Oxeda tomonidan ochilgan. XVI asr boshida bu yerlar Ispaniya protektorati bo'ldi va yirik flot bazasiga aylandi. Ammo bu yerga ko‘chib kelganlar chuchuk suv yetmasligi sababli orolni tark etishdi. Ular o‘rnini gollandiyaliklar egalladi. 1634-yili orollar Gollandiyaning Vest-Indiya kompaniyasi nazorati ostiga o‘tdi. 1863-yili qullikning bekor qilinishi bilan Kyurasao iqtisodiy tanazzulga botdi. 1870-yillarda orolni Germaniyaga sotish bo‘yicha loyiha ko‘rib chiqildi. Ammo AQSh bilan munosabatlarning murakkablashuvi ehtimolidan kelib chiqib bu reja amalga oshmadi.

1916-yilda orolda neftni qayta ishlash zavodi ochildi. 1954-yili hudud yarim avtonom maqomga ega bo‘ldi va Niderlandiya Antil orollari deb nomlandi.

2010-yil 10-oktabrda Niderlandlar va Niderlandlar Antili o'rtasida imzolangan bitimga ko‘ra, Bonayre, Sint-Estatius va Sabaga Niderlandiya avtonom hududlari maqomi berildi. Kyurasao va Sint-Marten esa Niderlandiya Qirolligi tarkibi mustaqil subyektga aylandi. Niderlandlar hukumati mudofaa va tashqi siyosat masalalarini o‘z zimmasiga oldi.

 Iqtisodiyoti 
1920-yildan neftni qayta ishlash tarmog‘i hisobiga iqtisodiy jadal rivojlandi.

Kyurasao bojsiz savdo hududi hisoblanadi. Hozirda iqtisodiyot asosini sayyohlik va ofshor biznesi tashkil qiladi.

Tuprog‘i unumsizligi va chuchuk suv yetishmasligi bois qishloq xo‘jaligi kam taraqqiy etgan. Asosiy savdo sheriklari - AQSh, Gvatemala, Singapur, Dominikan Respublikasi, Gaiti, Venesuela va Braziliya.

 
https://triplook.me/ru/countries/curacao-island

 Manba 

Turkum:Orollar
Turkum:Geografiya
Turkum:Antil orollari
Koba karvon saroyi

Koba karvon saroyi — Qashqadaryo viloyati Shahrisabz shahrida joylashgan qadimiy arxeologik yodgorlik. Koba karvon saroyi shuningdek Koba eski karvon saroyi nomi bilan ham mashhur boʻlgan. Karvon saroy 16-asrda qurib bitkazilgan. Bugungi kunda karvonsaroy UNESCO Umuminsoniy qadriyatlar kitobiga kiritilgan boʻlib, davlat muhofazasiga olingan.
 Tarixi 
Tarixiy ga koʻra, karvonsaroy 15-asr oxiri 16-asr boshlarida qurib bitkazilgan. Karvonsaroy shaharning markazida joylashgan boʻlib, chor atrofida koʻplab tarixiy yodagorliklar joy olgan. Mazkur karvonsaroy yaqinida bozor oʻrin olgan boʻlib, bu yer asosan shahar ichiga oʻtuvchi shuningdek, bozorga keluvchi karvonlar toʻxtaydigan joy vazifasini ham oʻtagan. Shuningdek, maʼlum muddat mehmonxona sifatida ham foydalanilganligi haqida maʼlumotlar mavjud.

 Tuzilishi 
Koba karvon saroyi tarkibida Abdushukur ogʻaliq masjidi ham joylashgan. Choʻpkori imoratning berk xonaqosi, uch tomondan ayvon bilan oʻralgan. Mazkur ayvonlar tomi oʻn ikki ustun asosiga joylashtirgan.

Ayvon devorida kufiy xati asosida „Tayyiba“ kalimasi yozilgan. Bu bitiklar jigarrang boʻlib, ularning yuqoriroq qismida masjid qurilgan yillari: 1304-1886/1889 deb yozilgan.

 Muhofazaga olinishi 
Oʻzbekiston Respublikasi mustaqilligidan soʻng karvonsaroyda bir qator taʼmirlash ishlari amalga oshirilgan. Karvonsaroy bugungi kunda ham oʻz faoliyatini yuritib kelmoqda. Karvonsaroy davlat yodgorliklarini saqlash roʻyxatiga ham kiritilgan.

Shuningdek, mazkur obyekt Shahrisabzdagi UNESCO Umuminsoniy qadriyatlar kitobiga kiritilgan yana bir qadimiy qadamjo hisoblanadi.

 Boshqa nomlar 
Qamashi tumanida Koʻba nomli qishloq ham mavjud. Bu soʻz moʻgʻul tilida gobi — oʻti kamroq, toshli va qumli dala, dasht shuningdek maydoni choʻl boʻlgan hudud maʼnosini ham anglatadi. Ayni shunday hududda bunyod etilgani sababli ham qishloq nomi Koʻba deb ataladi.
 

Turkum:Qashqadaryo qishloqlari
Turkum:Oʻzbekiston karvonsaroylari
Umidjon Sharipov

Umidjon Sharipov (1992-yil 4-sentyabr; Tojikiston) – tojikistonlik futbolchi, yarim himoyachi. 2013-yildan Tojikiston terma jamoasida ham oʻynamoqda. Mamlakatining yoshlar terma jamoasida oʻynagan.

 Faoliyati 

Umidjon Sharipov Qoʻrgʻontepadagi oʻsmirlar sport maktabida futbol boʻyicha tahsil olgan. Keyinchalik Qoʻrgʻontepaning „Vaxsh“ klubi yoshlar jamoasida oʻynay boshlagan. 2012-yilgacha ushbu klubda toʻp surgan va oʻsha yili Dushanbening „Istiqlol“ klubiga oʻtgan. 2016-yil boshiga qadar „Istiqlol“ da toʻp surgan, soʻngra Vaxshga qaytgan. 2017-yil boshida Oʻzbekistonning Muborak shahri „Mash’al“ klubi bilan bir yillik shartnoma imzolagan.

2012-yildan buyon Tojikiston yoshlar terma jamoasida oʻynab kelmoqda. 2013-yilning avgust oyida Hindiston terma jamoasiga qarshi oʻyinda ilk bor Tojikiston terma jamoasiga chaqirilgan. Terma jamoa safida oʻyinga tushgan, lekin maydonda oʻynamagan. 2014-yilda Sharipov ikki marta Estoniya va Belarus terma jamoalariga qarshi oʻyinlarda oʻz mamlakati terma jamoasiga chaqirilgan boʻlsa-da, yana murabbiylar maydonga qoʻyib yuborilmagan va zaxirada qolgan. Terma jamoadagi debyutini 2015-yilning iyun oyida Bangladeshga qarshi oʻyinda oʻtkazgan. Keyingi yillarda muntazam ravishda Tojikiston terma jamoasiga chaqirilib turgantransfermarkt.com – Umedjon Sharipov.

 Yutuqlari 
 Tojikiston chempioni: 2014, 2015
 Tojikiston chempionatining kumush medali sovrindori: 2013
 Tojikiston chempionatining bronza medali sovrindori: 2012
 Tojikiston kubogi sohibi: 2013, 2014, 2015
 Tojikiston kubogi finalchisi: 2012
 Tojikiston Superkubogi sohibi: 2014, 2015
 

Turkum:1992-yilda tugʻilganlar
Turkum:Yashayotgan insonlar
Turkum:Tojikistonlik erkak futbolchilar
Turkum:Istiqlol Dushanbe klubi futbolchilari
Turkum:FC Khatlon futbolchilari
Turkum:Xoʻjand klubi futbolchilari
Turkum:Mashʼal klubi futbolchilari
Turkum:Oʻzbekiston Superligasi futbolchilari
Turkum:Oʻzbekistondagi muhojir erkak futbolchilar
Turkum:Osiyo oʻyinlari 2014 futbolchilari
Andrey Xodikin

Andrey Dmitriyevich Xodikin (1986-yil 21-mart, Moskva) – rossiyalik futbolchi.

 Faoliyati 
„Torpedo-ZIL“, „Smena-RG Moskva“, „Dinamo“, „Nika“, „Pyunik“, „Petrovka 38“, „Sportakademklub“ klublarida oʻynagan klub 2006/2007-yilgi mavsumda „Xarkov“da oʻynagan.

2011-yilda Oʻzbekiston chempionati oliy ligasida „Mash’al“ safida oʻynagan va u yerda 2011-yilning 24-aprelida boʻlib oʻtgan Oʻzbekiston chempionatining asosiy shov-shuvlaridan biri muallifiga aylanadi va „Mash’al“ ga 35 metrlik jarima zarbasidan gol urib, mamlakatning koʻpkarra chempioni va mashhur klubi „Paxtakor“ ustidan gʻalaba qozonadiRossiyskiy legioner stal avtorom pervoy sensatsii chempionata Uzbekistana.

2012-yilda Tulaning „Arsenal“ klubiga oʻtgan va u bilan FNLga kirgan. Biroq yangi mavsum oldidan Xodikin jamoadan chetlatilgan. 2013-yil 5-iyulda himoyachi Ivanovoning „Tekstilshchik“ bilan shartnoma imzolagan. 10-iyul kuni Rossiya kubogining 1/256 final bosqichida Vladimirning „Torpedo“ jamoasiga qarshi oʻyinda Igor Balashovning 67-daqiqasida oʻrniga maydonga tushganTekstilщik-Torpedo: protokol matcha.

Katta akasi Aleksey (1976-yilda tugʻilgan) ham futbolchi boʻlgan.
 

Turkum:1986-yilda tugʻilganlar
Turkum:Yashayotgan insonlar
Turkum:Rossiyalik erkak futbolchilar
Turkum:Erkak futbol himoyachilari
Turkum:Mashʼal klubi futbolchilari
Turkum:Oʻzbekiston Superligasi futbolchilari
Turkum:Oʻzbekistondagi muhojir erkak futbolchilar
Turkum:Alifbo boʻyicha sportchilar
Aleksey Xaletskiy

Aleksey Anatolevich Xaletskiy (1984-yil 19-iyun, Minsk) – belaruslik futbolchi, himoyachi va murabbiy.

 Klublardagi faoliyati 

„Minsk“ futbol maktabi tarbiyalanuvchisi boʻlgan. Uzoq vaqt „BATE“ safida toʻp surgan, biroq bazada mustahkam oʻrin ololmagan. Keyinchalik Belarusning turli klublarida oʻynagan, Oʻzbekistonda toʻp surgan.

2011-yil yanvar oyida Belshinaning „Bobruysk“ klubi bilan shartnoma imzolagan. 2012-yilgi mavsumning aksariyat qismini jarohat tufayli oʻtkazib yuborgan. 2013-yil aprel oyida Vitebskga oʻtgan, ammo 2013-yil avgustida klubni tark etgan va „Slutsk“ futbolchisiga aylangan. Klubga Birinchi ligada gʻalaba qozonishga yordam bergan.

2014-yilning mart oyida Mikashevichining „Granit“ klubi bilan shartnoma imzolagan. Asosiy himoyachi sifatida klubni 2014-yilda Birinchi ligada gʻalabaga olib keldi. 2015-yilning fevralida „Gorodeya“ ga koʻchib oʻtgan. 2015-yilning dekabrida kelasi mavsum uchun shartnomasini uzaytirgan, ammo 2016-yilgi mavsumda kamdan-kam maydonga tushgan.

 Murabbiylik faoliyati 

2017-yil yanvar oyida „Gorodeya“ da murabbiy sifatida ishlay boshlagan. 2021-yil yanvar oyida klubni tark etgan va tez orada „Gorodeya“ faoliyatini toʻxtatgan. Keyinchalik Polshadagi bolalar jamoalari bilan ishlay boshlagan.
 

Turkum:1984-yilda tugʻilganlar
Turkum:Yashayotgan insonlar
Turkum:Belaruslik erkak futbolchilar
Turkum:Erkak futbol himoyachilari
Turkum:Mashʼal klubi futbolchilari
Turkum:FC Energetik-BGU Minsk klubi futbolchilari
Turkum:Alifbo boʻyicha futbolchilar
Turkum:Oʻzbekistondagi muhojir erkak futbolchilar
Botir Ahmedov

Botirjon Abdullaevich Axmedov (1990-yil 20-dekabrda tugʻilgan), Botir Ahmedov Batuxan Gözgeç nomi bilan tanilgan — rossiyalik professional bokschi. Ikki karra super yengil vazn toifasida jahon chempioni unvoniga daʼvogar boʻlib, 2019-yilda WBA (Regular) va 2022-yilda WBA chempionligi uchun kurashgan. Havaskor sifatida 2016-yilgi Olimpiadada Turkiya terma jamoasi sharafini himoya qilgan.

 Havaskor boksdagi faoliyati 
Botir Ahmedov 2015-yilda Rossiyaning Checheniston Respublikasining Grozniy shahrida oʻtkazilgan Qodirov nomidagi xalqaro turnirda oltin medalni qoʻlga kiritgan. Shu musobaqa tufayli u sport mutaxasislarining nazariga tushgan.

Ahmedov 2016-yili Turkiyaning Samsun shahrida boʻlib oʻtgan boks boʻyicha Yevropa olimpiya saralash turnirida bronza medalini qoʻlga kiritgan, bu gʻalaba unga 2016- yilgi Yozgi Olimpiada oʻyinlarida ishtirok etishi uchun muhim boʻlgan yoʻllanmani bergan.

 Professional boksdagi faoliyati 
Ahmedov 2017-yilning 23-fevralida Rossiyaning Nijniy Tagil shahrida boʻlib oʻtgan Forumda Dmitriy Lavrinenkoni 3-raunddayoq texnik nokautga uchratgan. Bu Botir Ahmedovning professional ilk jangi va gʻalabasiga aylangan.

7-0 (6 KO) rekordini qayd etgach, u 2019-yil 28-sentyabr kuni Los-Anjelesdagi Staples Centerda (Kaliforniya) amaldagi WBA (Regular) super yengil vazn toifasi chempioni Mario Barrios bilan toʻqnash kelgan. Toʻrtinchi raundda raqibidan juda kuchli zarba oʻtkazib yuborganidan soʻng Ahmedov nokdaunga uchragan. Lekin Ahmedov oʻzini tiklab olishga muvaffaq boʻlgan ammo jangning oʻn ikkinchi raundda ikkinchi nokdaunga uchragan. Hakamlar qaroriga koʻraj angda Ahmedov bir ovozdan (UD) ymagʻlubiyatga uchragan koʻpchilik bu aqrorni bnotoʻgʻrideb bhisolashgan Jangda hakam Jeremi Xeys 116-111, hakam Tim Cheatham 115-111 va hakam Zakari Yang 114-112 hisobida Mario Barrios gʻalabasini qayd etishgan.

Oradan uch yil oʻtib, Ahmedov super yengil vazn toifasidagi jahon chempioni unvoni uchun yana kurash olib bora boshlagan, bu safar 2022-yilning 20-avgustida magʻlubiyatga uchramay kelayotgan Alberto Puelloga qarshi 12 raundli jangda WBA chempionligi uchun kurashga kirishgan. Puello Hakamlar qarori bilan jangda gʻalaba qozongan. Ikki hakam Puello uchun jangda 117-111, uchinchi hakam esa 115-113 hisobini qayd etgan. Shu tariqa Ahmedov navbatdagi chempionlik bahsida magʻlubiyatga uchragan.

 

Turkum:Yashayotgan insonlar
Turkum:Rossiya bokschilari
Turkum:Alifbo boʻyicha sportchilar
Turkum:Turkiya bokschilari
Aleksandr Yudin

Aleksandr Yuryevich Yudin (1949-yil 26-oktabr, Termiz – 1986-yil, Toshkent) – Sovet shosse va trek velosipedchisi, 1970-yillarning birinchi yarmida SSSR terma jamoasi safida ishtirok etgan. Turli yoʻnalishlar boʻyicha SSSR chempioni, respublika chempionatlari chempioni, nufuzli koʻp kunlik poygalar gʻolibi va sovrindori, Myunxendagi yozgi Olimpiya oʻyinlari ishtirokchisi. Musobaqalarda SSK sharafini himoya qilgan, SSSRda xizmat koʻrsatgan sport ustasi (1975).

 Biografiyasi 

Aleksandr Yudin 1949-yil 26-oktyabrda Oʻzbekiston SSRning Termiz shahrida tugʻilgan, bolaligi shu yerda oʻtgan. Keyinchalik, Toshkentga koʻchib oʻtgan va bu yerdagi mahalliy beton yoʻlda velosport bilan faol shugʻullana boshladi, SSK jamoasida oʻynagan. Jami, turli yoʻnalishlar boʻyicha yetti marta SSSR chempioni boʻlgan.

Bir qator muvaffaqiyatli chiqishlari tufayli u 1972-yilda Myunxenda boʻlib oʻtgan Yozgi Olimpiya oʻyinlarida mamlakat sharafini himoya qilish huquqiga ega boʻlgan. Jamoadoshlari Vladimir Kuznetsov, Viktor Bikov va Anatoliy Stepanenko bilan birgalikda jamoaviy taʼqib dasturida chorak final bosqichiga chiqishga erishgan, ammo Polsha terma jamoasiga magʻlub boʻlgan.

1973-yilda Yudin „Toure Algiere“ koʻp kunlik velopoygasida qatnashgan, umumiy toifada ikkinchi oʻrinni egallagan. Fransiyadagi „Circuit de la Sarta“ poygalarida qatnashib, ikkinchi bosqichda gʻolib chiqadi. Keyingi mavsumda „Toure Morocco“ ning uch bosqichida eng yaxshi natijani qayd etgan boʻlsa, yakunda umumjamoa hisobida ikkinchi oʻrinni band etgan. 1975-yilda Fransiyadagi „Brittani“ turining toʻrtinchi bosqichida gʻolib chiqqan, Italiyada „Giro del Bergamasco“ bosqichining kumush va bronza medali sovrindori boʻlgan, „Toure Algiere“ ning koʻp bosqichlarida birinchi oʻrinni egallagan, shundan soʻng umumiy hisobda uchinchi oʻrinni egallagan.

Sportdagi katta yutuqlari uchun „SSSRda xizmat koʻrsatgan sport ustasi“ faxriy unvoni bilan taqdirlangan. Sportdagi faoliyatini yakunlagach, armiyada xizmat qilishni davom ettirdi. Shimoliy kuchlar guruhida xizmat qilgan, mayor unvoniga ega boʻlgan.

1986 yilda avtohalokatda vafot etdi.

Toshkentda har yili xizmat koʻrsatgan sport ustasi Aleksandr Yuryevich Yudin xotirasiga bagʻishlangan koʻp kunlik velopoyga oʻtkaziladi.

 

 
 

Turkum:26-oktyabrda tugʻilganlar
Turkum:1949-yilda tugʻilganlar
Turkum:Termizda tugʻilganlar
Turkum:22-iyulda vafot etganlar
Turkum:1986-yilda vafot etganlar
Turkum:SSSRda xizmat koʻrsatgan sport ustalari
Turkum:Alifbo boʻyicha sportchilar
Turkum:Alifbo boʻyicha velosipedchilar
Turkum:Avtohalokatda vafot etganlar
Turkum:Toshkentda vafot etganlar
Yuriy Sklyar

Yuriy Ivanovich Sklyar (1952-yil 17-mayda tugʻilgan) – sovet-rus strategik raketa qoʻshinlarining harbiy rahbari. 13-raketa diviziyasi qoʻmondoni. 31-raketa armiyasi qoʻmondoni oʻrinbosari. General-mayor (2002).

 

 
 
 Yuriy Sklyar Rostov VIRV nomidagi faxriylar va bitiruvchilarning veb-sayti. Artilleriya bosh marshali M.I
 Yuriy Sklyar ROOO „VETERANI-NEDELINI“

Turkum:General-mayorlar (SSSR)
Turkum:Jukov medali sohiblari
Turkum:I darajali Aʻlo xizmatlari uchun medali
Turkum:II darajali Aʻlo xizmatlari uchun medali
Turkum:III darajali Aʻlo xizmatlari uchun medali
Turkum:SSSR Qurolli Kuchlarining 70 yilligi yubiley medali sohiblari
Turkum:Bosh shtab Harbiy akademiyasi bitiruvchilari
Mamat Abdumurodov

Mamat (Shamar) Abdumurodov (Abdumuratov) (1928 —?) — Oʻzbekiston SSRning Qashqadaryo viloyati Dehqonobod tumani 1-May kolxozining katta choʻponi. Sotsialistik Mehnat Qahramoni (1973).

 Biografiya 
Mamat (Shamar) Abdumurodov (Abdumuratov) 1928-yil Oʻzbekiston SSR Surxondaryo viloyati (hozirgi Oʻzbekiston Respublikasi Surxondaryo viloyati Uzun tumanidagi Oqmachit qishlogʻi) da tugʻilgan. Bolaligida oilasi Tojikiston SSRning Stalinobod (1944-yildan Qoʻrgʻontepa) viloyatining (hozirgi Tojikistonning Xatlon viloyati) qoʻshni Shahrtuz (Shaxritus) tumaniga koʻchib oʻtgan.

Mehnat faoliyatini 1945-yili mahalliy chorvachilik fermasida choʻponlikdan boshlagan, keyinchalik „Qoʻbodiyon“ davlat naslchilik zavodiga aylantirilgan. U butun mehnat hayotini shu iqtisodiyot bilan bogʻladi. 1954 yilda katta choʻpon etib tayinlandi. Abdumurodov jun qirqishda ham, nasl xavfsizligini taʼminlashda ham yildan-yilga yuqori natijalarga erishmoqda. Uning ishlab chiqarishdagi yutuqlari ham tuman, ham viloyat miqyosida boshqalardan ajralib turardi. 1963 yilda u KPSS aʼzoligiga qabul qilindi.

Sakkizinchi besh yillik (1966-1970) yillarida davlatga chorvachilik mahsulotlarini sotish rejasini bajarishdagi katta mehnati uchun 1971 yil 8 aprelda u Lenin ordeni bilan taqdirlangan.

Toʻqqizinchi besh yillikda u yanada salmoqli mehnat koʻrsatkichlariga erishdi.

SSSR Oliy Kengashi Prezidiumining 1973 yil 6 sentyabrdagi Farmoni bilan Butunittifoq sotsialistik musobaqasida erishilgan katta muvaffaqiyatlar, chorva mollari yetishtirish va tayyorlashni koʻpaytirish boʻyicha oʻz zimmalariga olingan majburiyatlarni bajarishda koʻrsatilgan jasorati uchun. 1972—1973-yillar qish davrida Lenin ordeni hamda „Oʻroq va Bolgʻa“ oltin medali bilan Sotsialistik Mehnat Qahramoni unvoniga sazovor boʻlgan.

„Qoʻbodiyon“ davlat naslchilik zavodida va undan tashqarida faoliyatini davom ettirgan. 1990-yilda nafaqaga chiqqan.
 
Tojik sovet ensiklopediyasi. 1-jild. Dushanbe, 1978.
Tojik milliy ensiklopediyasi. 1-jild. Dushanbe, 2011.

Turkum:1928-yilda tugʻilganlar
Turkum:Surxondaryo viloyatida tugʻilganlar
Turkum:Lenin ordeni sohiblari
Turkum:Sotsialistik Mehnat Qahramonlari
Mullo Erkayev

Mullo Erkayevich Erkayev (1910-yil 9-may – 1996-yil 12-dekabr) – sovet olimi va oʻqituvchisi, SSSR Fanlar akademiyasi muxbir aʼzosi (1967).

 Biografiyasi 
1910-yil 9-mayda Buxoro amirligining Boysun bekligi Sayrab qishlogʻida dehqon oilasida tugʻilgan, ota-onasidan erta ayrilgan, 1925—1927-yillarda „Dushanbe“dagi bolalar uyida yashagan, shundan soʻng Toshkentga oʻqishga yuborilgan.

1929-yilda institutni tugatgach, oʻqituvchilik, ilmiy va ijtimoiy faoliyat bilan shugʻullanadi.

1941-yilgacha Dushanbedagi pedagogika texnikumi va boshqa oʻquv muassasalarida oʻqituvchi, oʻquv boʻlimi mudiri boʻlib ishlagan.

1939-yilda T. P. Shevchenko nomidagi Stalinobod davlat pedagogika institutining tarix fakultetini tamomlagan.

1941—1950-yillarda – partiyaviy ishlarda – Tojikiston Kommunistik partiyasi bir qator viloyat komitetlarida masʼul lavozimlarda ishlagan.

1949—1975-yillarda V. I. Lenin nomidagi Tojikiston davlat universitetida ishlagan, 1950-yildan KPSS tarixi kafedrasi mudiri.

1953-yilda Dushanbe davlat pedagogika institutining aspiranturasini sirtdan tamomlab, nomzodlik dissertatsiyasini himoya qildi.

1963-yilda professor ilmiy unvoni berilgan.

1964-yilda „Tojikistonda fuqarolar urushi tarixi“ mavzusida doktorlik dissertatsiyasini himoya qilgan.

1967 yilda SSSR Pedagogika fanlari akademiyasining haqiqiy aʼzosi etib saylandi.

 Ilmiy faoliyati 
Ilmiy qiziqishlari: oʻlkashunoslik, Tojikiston tarixi, taʼlim tarixi.

Rus, tojik va oʻzbek tillarida 30 dan ortiq monografiya va risolalar, 60 dan ortiq ilmiy maqolalar va 80 ga yaqin materiallar muallifi.

Rahbarligida 50 dan ortiq fan nomzodi va doktorlari yetishib chiqqan.
 
 

Turkum:1910-yilda tugʻilganlar
Turkum:9-mayda tugʻilganlar
Turkum:1996-yilda vafot etganlar
Turkum:12-dekabrda vafot etganlar
Turkum:Surxondaryoda tugʻilganlar
Turkum:Mehnat Qizil Bayroq ordeni sohiblari
Turkum:Hurmat Belgisi ordeni sohiblari
Movlud Miraliyev

Movlud Mustafo o'g'li Miraliev - ozarbayjonlik sambist va dzyudochi, Ozarbayjon terma jamoasi a'zosi. 2008-yil Pekindagi o'yinlarning bronza medali sovrindori. Dzyudo bo'yicha 2003-yilgi jahon chempionatining bronza medali , sambo bo'yicha Yevropa va jahon chempionatlarining chempioni va sovrindori. 100 kilogrammgacha vazn toifasida ishtirok etgan. Sambo bo'yicha xalqaro toifadagi sport ustasi va dzyudo bo'yicha sport ustasi.

 Karyera 
1983-yildan sambo bilan shug'ullanadi, keyin dzyudoga o'tadi.

2008-yil,14-sentabr kuni Pekin Yozgi Olimpiada o‘yinlarida 100 kilogramm vazn toifasida ishtirok etib,Movlud Miraliyev bronza medalini qo'lga kiritdi Movlud birinchi uchrashuvda jazoirlik dzyudochi Gassan Azounni mag'lub etdi. Shundan so'ng u Gruziya vakili Levan Jorjoliani ustidan g'alaba qozondi.Chorak finalda esaruminiyalik Daniel Bratani mag'lub etdi. Ammo musobaqaning bo'lajak chempioni mo'g'ulistonlik dzyudochi Naydangiin TuvshinbayarMiraliyevning finalga chiqishiga to'sqinlik qildi. Uchinchi o‘rin uchun kurashda Movlud polshalik sportchi Przemislav Matiyajekni Olympics Day 6 — Judo mag‘lub etdi.

2014-yil sentyabr oyida Malaga(Ispaniya) shahrida dzyudo bo'yicha faxriylar o'rtasida o'tkazilgan jahon chempionatida oltin medalni qo'lga kiritdi.

2016-yil boshida Miraliyev dzyudo bo‘yicha Ozarbayjon terma jamoasini boshqargan.Uning terma jamoa bosh murabbiyi sifatidagi birinchi musobaqasi - Qozondagi Yevropa chempionati bo'ldi , uning jamoasi bitta oltin va bitta kumush medalni qo'lga kiritdi,shuningdek, jamoaviy musobaqada uchinchi o'rinni egalladi.

2016-yildagi Rio-de-Janeyroda boʻlib oʻtgan Olimpiada oʻyinlarida,Miraliyev boshchiligidagi Ozarbayjon terma jamoasi ikkita kumush medalini qoʻlga kiritdi .

 

 

 Мовлуд Миралиев -judoinside.com saytidagi profili(ingl.)
 Азербайджанский дзюдоист Мовлуд Миралиев занял 7-е место на чемпионате мира 
 14-августа 2008 / 16:46. Мовлуд Миралиев приносит Азербайджану первую «бронзу» в Пекине (Обновлено)

Turkum:2008-yilgi Yozgi Olimpiada oʻyinlaridagi dzyudochilar
Turkum:Yashayotgan insonlar
Turkum:1974-yilda tugʻilganlar
Turkum:27-fevralda tugʻilganlar
Turkum:Kitobda tugʻilganlar
Kisht berish (shaxmat)

Shaxmat va shunga oʻxshash oʻyinlarda kisht berish — bu raqib shohini nazoratga olish holati hisoblanadi. Kisht berish vaqti shoh nazorat ostida boʻladi. Oʻyinchi iloji boʻlsa, shohni hujum qilinmagan kvadratga koʻchirishi, xavf tugʻdiruvchi sipoh va shoh oʻrtasiga biror sipohni qoʻyish yoki hujum qiluvchi donani qoʻlga kiritish orqali nazoratdan chiqishi kerak. Agar oʻyinchi ushbu variantlardan birortasi bilan kisht berishni bartaraf qilmasa, oʻyin mot bilan tugaydi va oʻyinchi yutqazadi.

 Kisht berishdan chiqish 

 Kisht berayotgan sipohni yutib olish. Bu shoh yoki boshqa sipoh bilan amalga oshiriladi. Kisht beruvchi sipoh shohga qoʻshni boʻlsa, shoh yangi kisht berish kvadratiga oʻtmasa (yaʼni, sipoh boshqa raqibi sipohi bilan himoyalanmagan boʻlsa) shoh sipohni qoʻlga kiritishi mumkin. Xuddi shunday, shohga bogʻlangan dona kisht berishni ushlay olmaydi, chunki bunday harakat shohiga kisht berish holatini ochib beradi (ochmas holati bunga misol boʻladi).
 Shohni koʻchirish. Shoh nazoratda boʻlmagan qoʻshni maydonga koʻchiriladi. Shoh nazoratda boʻlganida rokirovkaga ruxsat berilmaydi.
 Shohning oldini boshqa bir sipoh bilan toʻsish. Kisht beruvchi dona bilan shoh yoʻlagi oʻrtasiga biror sipohni qoʻyish yoʻli orqali amalga oshiriladi.

 

Turkum:Shaxmat
Batu Mulyukov

Mulyukov Batu Gataullovich (Ataullovich) (1928-yil 17-aprel, Oʻzbekiston SSR, Boysun qishlogʻi — 1999-yil 23-oktyabr, Qozon) — bastakor, oʻqituvchi. Tatar ASSRda xizmat koʻrsatgan sanʼat arbobi (1977)Tatarskiy ensiklopedicheskiy slovar. — Kazan: Institut Tatarskoy ensiklopedii AN RT, 1999 — S. 371.. RSFSRda xizmat koʻrsatgan sanʼat arbobi (1981). Abdulla Toʻqay nomidagi Tatar ASSR Davlat mukofoti laureati (1984).

 Biografiyasi 
Mulyukov Batu Gataullovich 1928-yil 17-aprelda Oʻzbekiston SSRning Boysun qishlogʻida tugʻilgan. Tez orada uning oilasi Orenburgga koʻchib keladi. Mulyukov 1948-yilda Orenburgda joylashgan musiqa maktabiga borgan.

1957-yilda Qozon konservatoriyasini tamomlagan (A.Leman sinfi).

1970-1996 yillarda Qozon madaniyat va sanʼat institutida dars berganTatarskiy ensiklopedicheskiy slovar. — Kazan: Institut Tatarskoy ensiklopedii AN RT, 1999 — S. 371..

1991-yildan professorlik darajasini olganTatarskiy ensiklopedicheskiy slovar. — Kazan: Institut Tatarskoy ensiklopedii AN RT, 1999 — S. 371..

Mulyukov Batu Gataullovich 1999-yil 25-oktyabrda Qozon shahrida vafot etdi.

 Ijodi 
Tatar opera va balet teatri sohasiga oʻz hissasini qoʻshgan. Majit Gʻofuriyning „Qora yozlar“ romani asosida Gʻaray Rahim librettosiga yozilgan „Kara sevgi uchun“ operasini yaratgan. N.Xanzafarov librettosiga yozilgan „Sembike“ („Suyumbike“) operasini yozgan. X.Gardanov sheʼrlariga bagʻishlab „Toʻqay“ oratoriyasini yaratgan. Abdulla Toʻqayning „Taftilau“, „Tugan tel“, „Par at“ sheʼrlari ijro etilgan tatar xalq kuylarida „Toʻqay“ oratoriyasidan foydalanilgan.

Operalar

 „Qora yuzlar“ („Sevgi uchun jazo“) (1981)
 „Soembika“ („Suyumbike“) (1999)

Simfoniya (1969)

„Chelnidagi bayram“ simfonik uverturasi (1977)

Oratoriyalar

 R. Xaris sheʼrlarida „Qozon“ (1977)
 X. Gardanov misralaridagi „Toʻqay“ (1985).
 „Asrlar va daqiqalar“ (1987)

M.Husayn misralaridagi „Fasllar“ kantatasi (1967).

Skripka va pianino ansambli uchun konsert (1972)

Ovozli va simfonik orkestr uchun konsert (1978)

Kamera-instrumental va kamera-vokal kompozitsiyalari, qoʻshiqlar, dramatik tomoshalar uchun musiqa va boshqalar.

 Unvonlari 

 Tatar ASSRda xizmat koʻrsatgan artist (1977)
 RSFSRda xizmat koʻrsatgan artist (1981)
 Abdulla Toʻqay nomidagi Tatar ASSR Davlat mukofoti (1984)

 

 
tatarstan.ru//Mulyukov Batu Gataullovich 

Turkum:1999-yilda vafot etganlar
Turkum:25-oktyabrda vafot etganlar
Turkum:Surxondaryoda tugʻilganlar
Turkum:1928-yilda tugʻilganlar
Turkum:17-aprelda tugʻilganlar
Abdurahmon ibn Avf ziyoratgohi

Abdurahmon ibn Avf ziyoratgohi — Surxondaryo viloyati Angor tumani Tallimaron qishlog'i Hayrabodtepa maskanida joylashgan ziyoratgoh.

 Tarixi 
Abdurahmon ibn Avf ziyoratgohi sahoba Abdurahmon ibn Avf nomi bilan bogʻliq. da, Abdurahmon ibn Avf Fil voqeasidan oʻn yil keyin, taxminan 581-yilda Makkada tavallud topgani keltiriladi. Markaziy Osiyo hududida ham Abdurahmon ibn Avf nomi bilan bogʻliq bir nechta ziyoratgohlar mavjud. Masalan, Tojikistonning Asht tumanidagi Boboyi-ob ziyoratgohidan tashqari Shahriston va Hisor tumanlarida ham unga atab qadamjolar barpo etilgan. Abdurahmon ibn Avf nomi bilan bogʻliq ziyoratgohlarning paydo boʻlishining sababi uning musulmon dunyosida saxiyligi bilan mashhur boʻlganligidir.

 Meʼmorchiligi 
Maqbara kvadrat shaklda qurilib, usti oʻqsimon gumbaz bilan yopilgan. Hozirgi memorial uslubda qurilgan maqbara Said ibn Abu Vaqqos nomi bilan ataladi va uning meʼmorchilik uslubi Oq Ostona bobo maqbarasiga oʻxshaydi.

Maqbara ikki xonali, oldi ayvondan iborat boʻlib, asosiy xona usti katta gumbaz bilan yopilgan. Maqbara oldidagi ayvonning ikkita kirish eshigi ustiga ikkita kichkinaroq gumbaz oʻrnatilgan. Maqbaraning ikkinchi xonasi ziyoratchilar uchun tilovat qilish va namoz oʻqiydigan joy vazifasini bajaradi. Maqbara ichida qabr boʻlib, bu sahoba sharafiga qoʻyilgan ramziy qabrdir. Ziyoratgoh atrofi katta mahalliy qabriston hisoblanadi.

Turkum:Surxondaryo viloyati bino va inshootlari
Zara Zarib

Zara Zarib Bangladeshlik aktyor. U rejissyor Shahriar Nozim Joy tomonidan suratga olingan "Parthona" (2015) toʻliq metrajli Bangla filmidagi Zara Zarib roli tufayli bola aktyor sifatida tanildi. U bir nechta mukofotlarga sazovor bo'lgan, jumladan, eng yaxshi bolalar aktyori sifatida Milliy kino mukofoti .
Lev Petrovich

Lev Petrovich Olekhnovich (1940-yil 14-avgust, Termiz — 2004-yil 25-sentyabr, Bataysk) — sovet va rus kimyogari.

 Tarjimai holi 
Lev Petrovich 14-avgust 1940-yilda Termiz shahrida tavallud topgan.Rostov universitetining kimyo fakultetini tamomlagan (1963). U yerda oʻz faoliyatini yuritgan; fan nomzodi (1969), kimyo fanlari doktori (1982), professor (1984). 1994—2004-yillarda Rossiya davlat universiteti kimyo fakulteti tabiiy va makromolekulyar birikmalar kimyosi kafedrasi mudiri boʻllgan.

Asosiy ishlar organik kimyo, fizik organik kimyo, organik birikmalarning tuzilishi va molekulyar dinamikasini oʻrganishga bagʻishlangan. 1974-yilda (V. I. Minkin bilan birga Yu. A. Jdanov) asilotropiya hodisasi — organik molekulalardagi nukleofil markazlar oʻrtasida asil guruhlarning tez qaytariladigan migratsiyas yaratganМинкин В. И., Олехнович Л. П., Жданов Ю. А. Явление ацилотропии. Диплом на открытие № 146, 1974 г. Государственный реестр открытий СССР, 1975..

 Bibliografiyasi 

 
 Архивная копия от 28 января 2021 на Wayback Machine

 

Turkum:1940-yilda tugʻilganlar
Turkum:14-avgustda tugʻilganlar
Turkum:Termizda tugʻilganlar
Turkum:2004-yilda vafot etganlar
Turkum:25-sentyabrda vafot etganlar
Robbie Kay

Robbie Kay (1995-yil 13-sentyabrda tug'ilgan) — britaniyalik aktyor.

 Shaxsiy hayot 
1995 yil 13 sentyabrda Angliyaning Xempshir shahrida Ivan va Stefani Kay oilasida tug'ilgan. U erta yoshida Belgiyaning Brussel shahriga ko'chib o'tgan. Uning ikkita katta opasi bor.

2006 yilda uning oilasi Chexiyaning Praga shahriga ko'chib o'tdi va u yerda Praga xalqaro maktabida o'qidi. U 2011 yildan beri Texasning Hyuston shahrida istiqomat qiladi.

 Filmografiya 
 Film 
YilSarlavhaRol 2007 Hannibal Rising Kolnas's son My Boy Jack Arthur Relp Fugitive Pieces Young Jakob 2008 Bathory Pals 2010 Made in Dagenham Graham Ways to Live Forever Sam McQueen 2011 Pirates of the Caribbean: On Stranger Tides Cabin boy 2015 Flight World War II Nigel Sheffield 2016 Cold Moon Ben Redfield2017 No Postage Necessary Stanley 2018 Blood Fest Dax Locating Silver Lake Mack 2022 Burning at Both Ends Young German soldier 

 Televizion 
YilSarlavhaRolEslatmalar 2008 Pinocchio Pinocchio 2 epizod 2013–2018 Once Upon a Time Peter Pan Takroriy rol (3 va 5-mavsum); mehmon roli (7-mavsum) 2015–2016 Heroes Reborn Tommy Clark Bosh rol2017 Grey's Anatomy Christopher Daniels Epizod: "Back Where You Belong" Sleepy Hollow Logan MacDonald 2 epizod 2019 The Rookie Simon Parks Jr. Epizod: "Homefront" 2022 9-1-1 Erik Epizod: "What's Your Fantasy"

 

 
 

Turkum:1995-yilda tugʻilganlar
Turkum:Yashayotgan insonlar
Turkum:Angliyalik erkak aktyorlar
Turkum:Angliyalik erkak televideniye aktyorlari
Lazizbek Mirzayev

Lazizbek Mirzayev (2006-yil 5-oktyabrda tugʻilgan) — oʻzbek futbolchisi, Oʻzbekistonning „Lokomotiv“ (Toshkent) klubi safida yarim himoyachisi pozitsoyasida toʻp suradi.

 Klub faoliyati 
„Lokomotiv“ (Toshkent) klubi futbol akademiyasi tarbiyalanuvchisi. 2022-yilning 12-noyabr kuni „Lokomotiv“ning asosiy tarkibidagi debyutini Oʻzbekiston Superligasining „Metallurg“ klubiga qarshi oʻyinida oʻtkazdi. 2023 yilning yanvarida u klub bilan birinchi professional shartnomasini imzoladi.

 Terma jamoadagi faoliyati 
2022-yildan 17 yoshgacha boʻlgan Oʻzbekiston terma jamoasida oʻynab kelmoqda. 2023-yilning yozida u oʻz jamoasiga yoshlar oʻrtasidagi Osiyo chempionati yarim finaliga chiqishga yordam berdi.

 

 

 Futbolchining Oʻzbekiston Pro-ligasi saytidagi profili )
 Lazizbek Mirzaev Transfermarkt saytida
 Lazizbek Mirayev Soccerway saytida

Turkum:5-oktyabrda tugʻilganlar
Turkum:2006-yilda tugʻilganlar
Turkum:Toshkentda tugʻilganlar
Turkum:Yashayotgan insonlar
Turkum:Alifbo boʻyicha futbolchilar
Turkum:Oʻzbekistonlik erkak futbolchilari
Turkum:Erkak futbol yarim himoyachilari
Turkum:Lokomotiv Toshkent futbol klubi futbolchilari
Turkum:Oʻzbekiston Pro ligasi futbolchilari
Turkum:Oʻzbekiston Superligasi futbolchilari
Turkum:Oʻzbekiston yoshlar terma jamoasi futbolchilari
Turkum:Alifbo boʻyicha sportchilar
Turkum:Alifbo boʻyicha futbolchilar
Boysun poʻfanagi

Boysun poʻfanagi — Ayiqtovondoshlar oilasi, qargʻatuyoq turkumiga mansub koʻp yillik gulli oʻsimlik turi. Oʻzbekiston Respublikasi Qizil kitobiga kamyob endemik tur sifatida kiritilgan. Surxondaryo viloyatida uchraydi.
 Tavsifi 
Hayotiy shakli koʻp yillik. Tugunakli oʻsimlik. Ildizoldi barglari uzun bandli, uch karra boʻlingan, boʻlaklari yumaloq yoki oʻtkir uchli. Yon barglari bandsiz yoki qisqa bandli, poya oʻrtasida joylashgan barglar bandining uzunligi 1,5 sm. Oʻrama barglari 2—3 ta yuqori qismi uch karra boʻlingan. Gulbandi tuklar bilan qoplangan. Gullari sariq rangli, diametri 1—2, 3—4 sm. Changdoni va changchi izlari sariq rangli, urugʻchisi esa qora rangda. Urug‘ining uzunligi 0,3—0,35 sm. Urugʻchi tumshuqchasining uzunligi 0,2 sm, koʻplab tuklar bilan qoplangan. Oʻsimlik mart—aprel oylarida gullab, mevasi may oyida pishadi. Koʻpincha urugʻidan ayrim hollarda vegetativ yoʻl bilan koʻpayadi.

 Tarqalishi 
Surxondaryo viloyati, Koʻhitang tizmasi, Shalqonsoy atrofi, Hisor tizmasi, Boysun, Shoʻrchi, Denov tumsnlar atroflarida uchrovchi kamyob endemik oʻsimlik. Tabiatda yovvoyi holatda kam uchraydi, kichik toʻpchalar hosil qilib oʻsadi. Tugunaklarining kovlab va gullarining yigʻib olinishi, oʻsish maydonlarida chorva mollarining boqilishi natijasida soni kamayib ketgan.

 Oʻsish joylari 
Tog‘ yonbagʻirlarida sariq va mayda tuproqlarda hamda togʻ etaklaridagi ola tuproqlarda oʻsadi. Oʻzbekiston Respublikasi Fanlar akademiyasi bogʻida 1965—yildan buyon ekib oʻstirilmoqda. Surxondaryo davlat qoʻriqxonasida muhofaza ostiga olingan.

 

Turkum:Surxondaryo viloyati geografiyasi
Nojiya bint Valid

Nojiya bint Valid ibn Mug‘ira (arab. ناجية بنت الوليد بن المغيرة) — Muhammad alayhissalomning sahobiyalaridan biri. Valid ibn al-Mug‘iyraning qizi.

Nojiya erlaridan oldin musulmon bo‘lgan ayollardan edi. Bu ayollarning ba’zilari erlari hali musulmon bo‘lmagan paytda hijrat qilishdan to‘silgan ediMuttaqun.com.
 

turkum:islom 

Turkum:Banu Maxzum
Turkum:Ayol sahobalar
Abu Bakra Saqafiy

Abu Bakra Saqafiyning asl ismi Nufay’ ibn Horis (arab. نُـفَـيْـع ابْـن الْـحَـارِث) boʻlib, u Nofeʼ ibn Horisning ukasi edi. Toif qamali vaqtida qal’adan gʻaltakda osilib tushgani uchun „Abu Bakra“ deb nom olgan.
U harbiy safari chogʻida boshqa bir islom lashkarboshisi Mugʻiyra ibn Shu’ba bilan tortishuvi bilan mashhur. Basrada iqtiqomat qilgan. Rasululloh (s.a.v.)dan 132 ta hadis rivoyat qilgan Madelung, Wilferd (1997). The Succession to Muhammad: A Study of the Early Caliphate. Cambridge University Press. p. 167 (note 121), 326. ISBN 978-0-521-64696-3. .

Boshqa da u Ziyod ibn Abihning oʻgay ukasi sifatida tasvirlanganHaddad, G. F. (2005-01-15), Abu Bakrah and the Feminists, Abc.se, archived from the original on 2018-05-18 .
 

turkum:islom
Turkum:Sahoba hadis roviylari
Muavvaz ibn Amr

Muavvaz ibn Amr Muhammad – sahoba. U va ukasi Muoz ibn Amr Badr jangida Abu Jahlni yarador qilganGhazali, Al (19 December 2014). Abdul Rahman bin Auf. PTS Litera Utama. ISBN 9789674081430 – via Google Books..
 Hayoti 
Muavvaz ibn Amr Muhammad Amr ibn Jamuhning oʻgʻli edi, lekin avvaliga yashirincha Islomni qabul qilgan. Hijratdan oldin Muhammad alayhissalom Mus’ab ibn Umayrni daʼvatga tayinlagan edi, u buni aʼlo darajada bajardi. Oʻzgarishlar Amr ibn Jamuh ning xonadonini ham chetlab oʻtmadi. Uning uch oʻgʻli: Muavvaz ibn Amr, Muoz ibn Amr va Xallod ibn Amrning hammasi Islom diniga kirdilar. Ularning tashabbusi bilan hatto onalari Hind bint Amr ham shahodat keltirdi.
 

turkum:islom

Turkum:Badr jangida ishtirok etgan sahobalar
Xolid ibn Said

Abu Said nomi bilan ham tanilgan Xolid ibn Saʼid ibn Os (arab. خالد بن سعيد بن العاص) Muhammad alayhissalomning sahobasi va roshid xalifalar davri qo‘mondonligidagi sarkarda edi.

U Quraysh qabilasining Banu Umayya urug‘idan bo‘lgan. Xolid akasi Amr bilan birga milodiy 613-yildan oldin islomn i qabul qilgan. U xotini Hamoniya bilan birga Habashiston gahijrat qilgan va u yerda Ummu Habiba Muhammad alayhissalomga nikohlanganida unga valiylik qilgan.

633-yilda Abu Bakr tomonidan Suriya yurishiga qo‘mondon etib tayinlangan. 634-yilda Marjus safar jangidan oldingi oqshom Ummu Hakim bint Horis ibn Hishomga uylangan va jangda halok bo‘lganAdamec, Ludwig W. (2017). "Chronology:635". Historical Dictionary of Islam. Rowman & Littlefield..
 

turkum:Islom tarixi
Turkum:Muhojirun
Turkum:Roshidun xalifaligi generallari
Takiya ota ziyoratgohi

Takiya ota ziyoratgohi— Surxondaryo viloyati Qiziriq tumanida joylashgan. XII asrga oid meʼmoriy yodgorlik. Qiziriq tuman matkazidan 13 km uzoqlikda Qorasuv daryosidan shimoliy sharq yoʻnalishi boʻylab 12 km uzoqlikdagi masofada joylashgan. Maqbara besh gumbazdan iborat. Pishiq gʻishtdan foydalangan holda 1998-yilda yangidan barpo etildi. Meʼmoriy majmuaning masjid ham mavjud boʻlib, u Hazrati Shayx Qutbiddin ibn Is‘hoq masjidi deb yuritiladi. Chunki Takiya otaning asl ismi Hazrati Shayx Qutbiddin ibn Is‘hoq inb Amir Abbosdir.
1-kalit

1-kalit, shuningdek, Radical 1 nomi bilan ataluvchi ushbu „bir“ degan maʼnoni anglatadi. Yakka (1) chiziqdan iborat 6 kalitdan biri. Kangsyi lugʻatida ushbu kalit ishtirok etgan 60 ta iyeroglif (47,043 tadan) topilgan. kaliti XXRda chop etiluvchi soddalashtirilgan xitoy tili lugʻatlari tomonidan qabul qilingan Xitoy tili iyerogliflarining indekslangan jadvalida 1-tartib raqamda indekslangan.

Evolyutsiyasi 

Tanlangan iyerogliflar
thumb|1-kalitga aloqador baʼzi iyerogliflar
 Chiziqlar Iyerogliflar +0 +1 +2 (shuningdek, 'ning SC/JP formasi -> 艸) SC/JP (shuningdek, 'ning SC/JP formasi -> 臼) +3 SC/JP/TC (shuningdek, 'ning SC formasi -> 酉) (=丑) SC (= -> 寸) +4 SC (= -> 木) SC (= => 又) SC (= -> Radical 75) SC (= -> 糸) +5 JP (= -> 入) +6 SC (=兩 -> 入) SC (= -> 口) +7 SC (= -> 口)

Kalligrafiyasi
thumb|永 dagi gorizontal chiziq
Ushbu 1 chiziqdan iborat kalit ( héng, „gorizontal tayoq“ nomi bilan mashhur) Xitoy tili kalligrafiyasi asosi hisoblangan 永 iyeroglifi yozilishing sakkiz xil usulida ( Yǒngzì Bāfǎ) cè deb nomlanadi.

 Sinogrammasi 
Alohida belgi sifatida Yaponiya boshlangʻich maktablarida oʻqitiladigan Kanji yoki Kyōiku kanjilardan biri..

Yana qarang

Xitoy raqamlari

Izohlar

 
 
Category:Kangsyi kalitlari
Turkum:Soddalashtirilgan xitoy tili kalitlari
Xonaqoh masjidi majmuasi

Xonaqoh masjidi majmuasi — Qashqadaryo viloyati Qarshi shahri Qoʻrgʻoncha mahallasida joylashgan meʼmoriy yodgorlik. Xalq orasida Xonaqoh nomi bilan mashhur. Bu masjid XIX-XX asrlardagi oʻzbek meʼmorchiligining qadimiy inshootlari jumlasiga kiradiJumanazar A. K. Nasaf. Toshkent: Alisher Navoiy nomidagi Oʻzbekiston Milliy kutubxonasi nashriyoti, 2007 — 204 bet. . Hozirgi kunda Xonaqoh masjidi imom xatibi Ahmad Boyqobilov.

 Tarixi 
Xonaqoh masjidi qurilishi Abdurahmon Xalifa tashabbusi bilan qoʻrgʻoncha aholisi tomonidan hashar tariqasida nihoyasiga yetkazilgan. Ayrim maʼlumotlarga koʻra, Xonaqoh masjidi 1677-yilda bitkazilgan. Shoʻro davrida masjid xaroba holga kelib qolgan. 1962-yilda Qoʻrgʻoncha va Qizil Masjid mahallalari aholisi saʼy-harakati bilan masjid butkul vayron boʻlishdan saqlab qolinadi. 1974-yilda majmuadagi minora ogʻishib qolgan va taʼmirlash oʻrniga buzib tashlangan. Ushbu majmuadagi masjid 1991-yilda toʻla qayta taʼmirdan chiqarilib, unga jome masjid maqomi berildi. 1996-yilda minora qaytadan tiklandi.

 Meʼmorchiligi 
213x213px|thumb| Xonaqoh masjidi minorasi qayta ta‘mirlangan xolati (2023-yil)|left
Majmua masjid, darvozaxona, sagʻana (qabr), toshqudugʻi va minoradan iborat boʻlgan. Majmuaning asosiy binosi — masjid XVII asrning oxirgi choragida anʼanaviy meʼmoriy uslubda, uymakor ustunlar, bezakli toʻsinyog'ochlar va g'ishtlardan bunyod qililgan. Hozirgi kungacha saqlanib qolinmagan majmuaning darvozaxonasi masjidning shimol qismida joylashgan. Darvozaxona chorgʻishtlardan tiklangan, uning kirish joyi gumbazli qilib yopilgan. Gʻarbdan sharqqa qaratib qurilgan darvozaxonaning kun chiqish (sharqiy) tomonida sal boʻrttirib, chorgʻishtlardan terilgan peshtoqi boʻlgan. Masjidning gʻarbida uch tarafidan gʻishtli devor bilan oʻrab olingan qadimiy sagʻana saqlangan. Sagʻanadagi qabrning boshiga qoʻyilgan marmar lavhadagi arabiy yozuvda koʻrsatilishicha, bu yerga shayx Abduraxmon Naqshbandiy dafn qilinganRavshanov P. Qarshi tarixi. Toshkent: Yangi asr avlodi nashriyoti, 2006 — 647 bet. .

Masjiddan shimolroqda 5-6 metr (qadam) narida kvadrat shakldagi 14 metrlik toshqudugʻi mavjud. Hovuzning yetti qator toshdan terilgan zinalari boʻlib, u doimo yonidan oqib oʻtgan ariq suvi bilan toʻla turgan.

Majmuaning oxirgi inshooti masjidning sharqiy tomonidan 5-6 metr uzoqlikdagi, balandligi 10-11 metrdan (ayrim da 14 metr) iborat minoradir. Minoradan azon aytib turilgan.

 

Turkum:Qarshi masjidlari